Doop - Bakenskop NG Kerk Bakenskop Kimberley, Noordkaap
Ons gemeente verwelkom jou kind in ons midde en wil saam sorg dra vir jou kind se geloofsgroei.
Elke eerste Sondag van die maand is ‘n Doopgeleentheid. Dit word spesiaal rondom die doop inrig.
Kontak die kerkkantoor vir die volgende:
Kontroleer Doop datum
Vul die doopvorm in en stuur terug na die kerkkantoor. Kliek hier vir doopvorm.
Reël vir Dooptoerustingsgeleentheid en afspraak met ‘n dominee.
Vir meer inligting rakende die doopseminaar skakel die kerkkantoor of kliek hier.
Die openbare belydenis van jou geloof is ‘n belangrike mylpaal in enige persoon se lewe.
Skoolgaande jongmense neem deel van ‘n een jaar afrondings kursus.
Enige iemand naskool skakel in by ‘n begeleidende kursus onder leiding van ‘n dominee.
Bevestig of jou doopbewys by die gemeente is.
Vul asb die vorm vir Openbare belydenis in en stuur aan die kantoor. Kliek hier vir belydenisvorm.
Die kerkkantoor sal met jou ‘n afspraak maak wanneer jy die begeleidingskommissie kan ontmoet.
Belydenis aflegging geskied elke laaste Sondag van 'n skool kwartaal.
Om u en u maat sinvol te begelei rondom die voorbereiding op u huweliksseremonie is dit belangrik om die volgende na te gaan:
Bevestig die datum met die dominee wat die seremonie gaan doen. Dit is goed om dit ten minste vier maande voor die huweliksdatum te bevestig.
Indien julle die gemeente sentrum gaan gebruik, moet dit so spoedig moontlik bespreek word by die kantoor.
Vul die huweliksvorm in en stuur dit aan die kantoor. Kliek hier vir huweliksvorm.
Tref ook die nodige reëlings by die kantoor met betrekking tot die koster, orrelis en fooie.
Daar word verskeie huweliksvoorbereidings seminare deur die jaar aangebeid by die gemeente. Ons vra dat paartjies asseblief sal inskakel by een van die seminare. Die nodige inligting is by kerkkantoor beskikbaar of kliek hier.
Ons sal graag vir jou en jou naasbestaandes in die tyd van bystand wil wees. Die volgende punte kan van hulp wees om die begrafnisreëlings te tref.
Stel dadelik die begrafnisonderneming van u keuse in kennis van die afsterwe van die persoon.
Besluit op ‘n geskikte datum en tyd vir die begrafnisdiens/roudiens.
Kontak die kerkkantoor:
3.1 Bevestig die datum en tyd met die kantoor.
3.2 Besluit watter predikant die diens moet waarneem.
3.3 Bespreek die gemeentesentrum, koster en orrelis vir die diens.
3.4 Dui aan of u ‘n tee drink geleentheid na die diens wil hê:
3.4.1 Lidmate van die gemeente ontvang die diens gratis
3.4.2 Nie lidmate moet egter self reëlings tref met die kerkkantoor
3.5 Reël met die begrafnisonderneming indien u ‘n besigtiging voor die tyd verlang.
Jy kan ook vir Sandra laat weet van enige nood, behoeftes of nuus wat jy graag onder ons aandag wil bring.
Welkom by Bakenskop gemeente! Dit is vir ons belangrik dat u hier ‘n geestelike tuiste sal vind. Daarom sal ons graag saam met jou die pad op jou geloofsreis wil stap sodat jy ook God se medewerker hier kan wees.
Om in te skakel by ons geloofsfamilie, benodig ons die volgende inligting van jou (kontak asb die kerkkantoor so gou moontlik):
Die kerkkantoor sal jou kontak indien van jou inligting ontbreek.
Jy sal ‘n sms ontvang om te bevestig indien jou lidmaatskap suksesvol aangeteken is.
Om ons saam werk en saam leef in die gemeente gesond te bestuur is dit nodig dat u gereeld sal seker maak dat ons jou korrekte kontak inligting het.
Indien enige persoonlike inligting van u verander bv. nuwe woonadres, nuwe selfoon- of telefoonnommer of ‘n nuwe epos adres is dit belangrik om dit by die kerkkantoor aan te meld.